b'\n_START_ARTICLE_\nOversv\xc3\xb8mmelserne i Centraleuropa 2013\n_START_PARAGRAPH_\nOversv\xc3\xb8mmelserne i den centrale europa 2013 fulgte efter flere dages kraftig regn i slutningen af maj og begyndelsen af juni 2013. Oversv\xc3\xb8mmelserne pr\xc3\xa6ger is\xc3\xa6r de syd\xc3\xb8stlige dele af Tyskland (is\xc3\xa6r staterne Th\xc3\xbcringen, Sachsen, Sachsen-Anhalt, Bayern og Baden-W\xc3\xbcrttemberg), B\xc3\xb8hmen-regionen i Tjekkiet og senerehen dele af \xc3\x98strig og Schweiz. Mindst 10 blev meldt dr\xc3\xa6bt, mens flere tusinde blev evakueret fra vandmasserne._NEWLINE_Sommer- og for\xc3\xa5rs oversv\xc3\xb8mmelser er meget almindelige i centrale Europa, og er ofte forbundet med en s\xc3\xa6rlig type lavtryk, der har sin oprindelse i Middelhavet og passerer over Alperne. De \xc3\xb8strigske myndigheder frygtede en gentagelse af oversv\xc3\xb8mmelserne i 2002, der for\xc3\xa5rsagede skader for 55,9 milliarder kr. Den tjekkiske regering erkl\xc3\xa6rede landet i undtagelsestilstand, og udkommanderede 1000 soldater til n\xc3\xb8dhj\xc3\xa6lpsarbejde._NEWLINE_Flere historiske bymidter blev truet af vandmasserne. Is\xc3\xa6r Tjekkiets hovedstad Prag og den sydtyske by Passau, hvis historiske bymidte er kendt for at samle de to bifloder Ilz og Inn med Donau. Vandstanden i Passau var den 3. juni 12,5 meter over normalen, hvilket var den h\xc3\xb8jeste vandstand m\xc3\xa5lt siden 1505._NEWLINE_Flere andre tyske byer, herunder Chemnitz og Rosenheim udsendte advarsler til befolkningen.\n_START_SECTION_\nTyskland\n_START_PARAGRAPH_\nI Tyskland blev delstaterne Th\xc3\xbcringen, Sachsen, Sachsen-Anhalt, Bayern og Baden-W\xc3\xbcrttemberg p\xc3\xa5virket af oversv\xc3\xb8mmelserne. Adskillelige floder gik over deres bredder, hvilket medf\xc3\xb8rte at flere delstater udsendte katastrofeadvarsler. Dette drejede sig is\xc3\xa6r om Bayern, Sachsen og Th\xc3\xbcringen._NEWLINE_Den tyske regering indsatte den 3. juni 2013 1.760 soldater i kampen med vandmasserne. Det var is\xc3\xa6r i byerne Passau, Leipzig og Glauchau.\n_START_SECTION_\nTjekkiet\n_START_PARAGRAPH_\nI 50 B\xc3\xb8hmiske amter blev der den 2. juni erkl\xc3\xa6ret undtagelsestilstand. I Prag blev store dele af metroen, som l\xc3\xb8ber gennem den historiske bymidte sat under vand. Flere af linjerne blev lukket.'